b'\n_START_ARTICLE_\nErka Vesterlunds\n_START_SECTION_\nTrenera karjera\n_START_PARAGRAPH_\nTrenera karjeru Vesterlunds s\xc4\x81ka 1981.\xe2\x80\x9482. gada sezon\xc4\x81, kad k\xc4\xbcuva par Jiveskiles JYP galveno treneri. JYP vien\xc4\xabbu Vesterlunds vad\xc4\xabja l\xc4\xabdz pat 1988. gadam. 1988.\xe2\x80\x9489. gada sezon\xc4\x81 bija Somijas U-20 izlases galvenais treneris, ta\xc4\x8du tad divas sezonas vad\xc4\xabja SM l\xc4\xabgas klubu Raumas "Lukko"._NEWLINE_Trenera darb\xc4\x81 atgriez\xc4\x81s 1996.\xe2\x80\x9497. gada sezon\xc4\x81 k\xc4\x81 Somijas U-18 izlases galvenais treneris, ta\xc4\x8du tad k\xc4\xbcuva par Helsinku HIFK treneri, 1997.\xe2\x80\x9498. gada sezon\xc4\x81 izc\xc4\xabnot SM l\xc4\xabgas \xc4\x8dempiona titulu, k\xc4\x81 ar\xc4\xab ieg\xc5\xabstot l\xc4\xabgas lab\xc4\x81k\xc4\x81 trenera balvu. No 1999. l\xc4\xabdz 2001. gadam bija Helsinku "Jokerit" galvenais treneris. 2001.\xe2\x80\x9402. un 2002.\xe2\x80\x9403. gada sezon\xc4\x81s atgriez\xc4\x81s pie Somijas U-20 izlases tren\xc4\x93\xc5\xa1anas, abos Pasaules \xc4\x8dempion\xc4\x81tos junioriem kop\xc4\x81 ar izlasi izc\xc4\xabnot bronzas meda\xc4\xbcas._NEWLINE_2003.\xe2\x80\x9404. gada sezon\xc4\x81 bija Somijas hokeja izlases trenera pal\xc4\xabgs, ta\xc4\x8du 2004.\xe2\x80\x9405. gada sezon\xc4\x81 k\xc4\xbcuva par galveno treneri. 2006. gada Olimpisko sp\xc4\x93\xc4\xbcu turn\xc4\xabr\xc4\x81 izc\xc4\xabn\xc4\xabja sudrabu, bet 2006. gada Pasaules \xc4\x8dempion\xc4\x81t\xc4\x81 - bronzu, kam p\xc4\x93c gada sekoja ar\xc4\xab sudraba meda\xc4\xbcas._NEWLINE_No 2010. l\xc4\xabdz 2012. gadam v\xc4\x93lreiz vad\xc4\xabja Helsinku "Jokerit", savuk\xc4\x81rt 2013.\xe2\x80\x9414. gada Olimpiskaj\xc4\x81s sezon\xc4\x81 atgriez\xc4\x81s Somijas izlases galven\xc4\x81 trenera posten\xc4\xab, 2014. gada Olimpisk\xc4\x81s sp\xc4\x93les nosl\xc4\x93dzot ar izc\xc4\xabn\xc4\xabt\xc4\x81m bronzas meda\xc4\xbc\xc4\x81m, bet pasaules \xc4\x8dempion\xc4\x81t\xc4\x81 izc\xc4\xabnot sudraba meda\xc4\xbcas. No 2014. l\xc4\xabdz 2016. gadam atkal str\xc4\x81d\xc4\x81ja k\xc4\x81 "Jokerit" galvenais treneris._NEWLINE_2017. gada mart\xc4\x81 parakst\xc4\xabja l\xc4\xabgumu ar Ufas "Salavat Julajev".'